ཡིན་ནའང་།བོད་ཀྱི་སྲོལ་རྒྱུན་རྩོམ་རིག་ལ་མཚོན་ན་ཕྱིའི་རྣམ་པའི་ཞིབ་འབྲི་ནས་ནང་སེམས་ཁམས་ཀྱི་ཞིབ་འབྲིའི་བར་དུ་ཕུན་སུམ་ཚོགས་པ་ཞིག་མ་རེད།ང་ཚོས་རང་གི་ཕ་ཡུལ་གྱི་རི་བོ་ཞིག་འབྲི་བའི་དབང་དུ་བྱས་ཚེ།རྩེ་མོ་ནི་གངས་དང་སྨུག་པས་གཡོགས་པ།བར་རྐེད་པ་ནི་ནགས་ཚལ་དང་དེ་རུ་རི་དྭགས་སྣ་ཚོགས་བག་ཡངས་སུ་རྒྱུ་བ།རི་འདབས་སུ་སྔོ་ལྗང་གི་སྤང་ཐང་དང་དེ་རུ་རྟ་ནོར་ལུག་གསུམ་ནམ་མཁའི་སྐར་ཚོགས་ས་ལ་བཀྲམ་པ་ལྟ་བུ་སོགས་ཐུན་མོང་གི་མཛེས་ལྗོངས་ཙམ་ཞིག་འབྲི་བཞེངས་བྱེད་པ་རེད།